Държавен вестник, бр. 6, 2017 г., стр. 1

Четвъртък, 19 януари 2017 г.	
София	
Цена 0,80 лв.
ОФИЦИАЛНО ИЗДАНИЕ НА РЕПУБЛИКА БЪЛГАРИЯ
ДЪРЖАВЕН ВЕСТНИК
ИЗВЪНРЕДЕН
БРОЙ 
6
МИНИСТЕРСТВА 
И ДРУГИ ВЕДОМСТВА
КОМИСИЯ
ЗА ФИНАНСОВ НАДЗОР
НАРЕДБА № 53
от 23 декември 2016 г.
за изискванията към отчетността, оценката 
на активите и пасивите и образуването на 
техническите резерви на застрахователите, 
презастрахователите и Гаранционния фонд 
Ч А С Т  П Ъ Р В А
ОБЩИ РАЗПОРЕДБИ
Г л а в а  п ъ р в а
ОБЩИ ПОЛОЖЕНИЯ
Предмет и цели на наредбата
Чл. 1. (1) С наредбата се определят: 
1. структурата, формата и съдържанието на:
а) годишния финансов отчет на застрахо­
вателите и презастрахователите;
б) консолидираните финансови отчети 
на застрахователите и презастрахователите, 
които са участващи предприятия в други 
застрахователи или презастрахователи, на 
застрахователните холдинги и на финансовите 
холдинги със смесена дейност; 
в) годишните, тримесечните и месечните 
отчети, справки, доклади и приложения на 
застрахователите и презастрахователите по 
чл. 126, ал. 1 от Кодекса за застраховането, 
различни от образците за количествено отчи­
тане на индивидуални предприятия и на групи 
по Регламент за изпълнение (ЕС) 2015/2450 на 
Комисията от 2 декември 2015 г. за определяне 
на технически стандарти за изпълнение по 
отношение на образците за предоставяне на 
информация на надзорните органи съгласно 
Директива 2009/138/ЕО на Европейския парла­
мент и на Съвета (ОВ L 347/1 от 31.12.2015 г.) 
(Регламент (ЕС) 2015/2450) и от образците за 
отчета за платежоспособността и финансовото 
състояние на индивидуални предприятия и 
на групи по Рeгламент за изпълнение (ЕС) 
2015/2452 на Комисията от 2 декември 2015 г. 
за определяне на технически стандарти за 
изпълнение по отношение на процедурите, 
форматите и образците за отчета за плате­
жоспособността и финансовото състояние в 
съответствие с Директива 2009/138/ЕО на 
Европейския парламент и на Съвета (ОВ 
L 347/1285 от 31.12.2015 г.) (Регламент (ЕС) 
2015/2452);
2. изискванията във връзка с изготвянето и 
съдържанието на редовния надзорен отчет и 
отчета за платежоспособност и финансовото 
състояние на застрахователите и на преза­
страхователите; 
3. допълнителните изисквания във връзка 
с оценката на активите и пасивите във връзка 
със задължителното счетоводно отчитане, 
както и във връзка с отчета за целите на 
надзора върху платежоспособността; 
4. редът и методиката за образуване на 
техническите резерви от застрахователите и 
от презастрахователите за целите на задъл­
жителното счетоводно отчитане и за целите 
на надзора на платежоспособността, прин­
ципите, които се прилагат за изчисляване 
на размера на техническите резерви, както и 
максималният размер на техническата лихва 
за застраховките по раздел I от приложение 
№ 1 от Кодекса за застраховането. 
(2) С наредбата се определят и: 
1. формата на електронния документ и 
изискванията към подписването с електронен 
подпис на отчетите и справките на застрахо­
вателите и презастрахователите; 
2. допълнителните изисквания спрямо 
отчетността на Гаранционния фонд; 
3. други изисквания към отчетността. 
(3) Целта на наредбата е:
1. да се постигне съпоставимост на финан­
совите отчети на отделните застрахователи и 
презастрахователи, в това число чрез единна 
структура и единни означения на елементите 
на баланса (отчет за финансовото състояние) 
и отчета за доходите (отчет за печалбите и 
загубите и за всеобхватния доход), което 
е от значение за правилното разбиране на 
тяхното финансово състояние от потребите­
лите, акционерите им, както и от широката 
общественост;
ОФИЦИАЛЕН РАЗДЕЛ